Document ID: 31993D0670

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Δεκεμβρίου 1993 για τη χρηματοδοτική συμμετοχή της Κοινότητας στις δαπάνες που πραγματοποιήθηκαν από το Ηνωμένο Βασίλειο για την κατάρτιση του κοινοτικού αμπελοοινικού μητρώου (Το κείμενο στην ολλανδική γλώσσα είναι το μόνο αυθεντικό) (93/670/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2392/86 του Συμβουλίου της 24ης Ιουλίου 1986 περί καταρτίσεως του αμπελοοινικού μητρώου (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 9 παράγραφος 3,
Μετά από διαβούλευση με την επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων,
Εκτιμώντας:
ότι, σύμφωνα με το άρθρο 9 παράγραφος 2 του κανονισμού (ΕΟΚ) αριθ. 2392/86, η Επιτροπή συμμετέχει, μέχρι 50 % των πραγματικών δαπανών, στη χρηματοδότηση της καταρτίσεως του κοινοτικού αμπελοοινικού μητρώου στα κράτη μέλη-
ότι, σύμφωνα με το άρθρο 9 παράγραφος 3 του κανονισμού (ΕΟΚ) αριθ. 2392/86, η συμμετοχή πραγματοποιείται με τη μορφή αποδόσεως που θα αποφασισθεί από την Επιτροπή σύμφωνα με τη διαδικασία που προβλέπεται στο άρθρο 7 παράγραφος 1 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (4), και μπορεί να αποφασισθεί ένα καθεστώς προκαταβολών στα κράτη μέλη- ότι, σύμφωνα με το άρθρο 9 παράγραφος 4 του κανονισμού (ΕΟΚ) αριθ. 2392/86 τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται για την κοινοτική χρηματοδότηση της εφαρμογής του μητρώου-
ότι το Ηνωμένο Βασίλειο διαβίβασε στην Επιτροπή τα αναγκαία έγγραφα για την απόφαση ως προς το ποσό που αναλαμβάνεται όσον αφορά τις δαπάνες που πραγματοποιήθηκαν για την κατάρτιση του μητρώου-
ότι η Επιτροπή έχει προβεί στις επαληθεύσεις που προβλέπονται στο άρθρο 9 παράγραφος 2 του κανονισμού (ΕΟΚ) αριθ. 729/90,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Κοινότητα συμμετέχει στις δαπάνες που πραγματοποιήθηκαν από το Ηνωμένο Βασίλειο για την κατάρτιση του κοινοτικού αμπελοοινικού μητρώου για το συνολικό ποσό που περιλαμβάνεται στη στήλη 2 του πίνακα του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 1 Δεκεμβρίου 1993.

Labels: 11
6
12
18
15